Nasa ei ole ainoa taho, joka suunnittelee miehitettyjä lentoja Maan lähimpiin naapureihin.

Yhdysvaltain avaruushallinto Nasa alkoi taas vastaan astronauteiksi haaveilevien työhakemuksia. Hakuaikaa vuonna 2024 alkavaksi suunniteltuun Artemis -kuulento-ohjelmaan on maaliskuun loppuun asti.

Nasan hallintojohtaja Jim Bridestonen mukaan Yhdysvaltain avaruushallinto suunnittelee lähettävänsä mies- ja naisastronautin Kuun etelänavalle vuoden 2024 loppuun mennessä. Sen jälkeen Nasa valmistautuu lähettämään lisää astronautteja Kuuhun ja myöhemmin Marsiin.

Astronauttikoulutukseen haetaan lahjakkaita miehiä ja naisia erilaisista koulutus- ja uralähtökohdista. Lopulliset valinnat on tarkoitus tehdä vuoden 2021 puoliväliin mennessä.

Hakijoilta edellytetään Yhdysvaltain kansalaisuutta ja akateemista loppututkintoa joko tekniikasta, biologiasta, lääketieteestä, tietojenkäsittelystä tai matematiikasta. Nasan mukaan muitakin koulutustaustoja voidaan ottaa huomioon.